cyanic-selkie/wikianc huggingface dataset:
Climate Pledge Arena
thumb|Climate Pledge Arena (2022) Climate Pledge Arena on mitmeotstarbeline spordihall Ameerika Ühendriikides Washingtoni osariigis Seattle'is. See on National Hockey League'i (NHL) jäähokiklubi Seattle Krakeni koduhall. Samuti peab seal kodumänge Seattle'i Ülikooli korvpallimeeskond ja WNBA korvpalliklubi Seattle Storm.
Aastatel 2018–2021 toimus spordihalli ümberehitus, mis läks maksma 1,15 miljardit dollarit.
Aastatel 1962–1964 kandis see nime Washington State Coliseum, 1964–1994 Seattle Center Coliseum ja 1995–2018 KeyArena at Seattle Center.
Tallinna superintendentide loend
Tallinna superintendentide loend on loend Tallinna konsistoriaalringkonna vaimulikest juhtidest. Konsistoriaalringkonda kuulusid Tallinna Niguliste kogudus, Tallinna Oleviste kogudus, Tallinna Jaani kogudus (eesti) ja Tallinna Mihkli kogudus (soome-rootsi).
Tallinna superintendendiks oli tava kohaselt Tallinna Oleviste kiriku pastor.
1890. aastal ühendati Tallinna konsistoriaalringkond Eestimaa konsistoriaalringkonnaga.
Abdul Ghani Baradar
Mulla Abdul Ghani Baradar (puštu/dari keeles عبدالغنی برادر‎, ka Mulla Baradar Akhund ja Mulla Vend; sündinud 1968) on Afganistani Talibani kaasasutaja ning praegune Afganistani riigipea. Ta oli Moḩammad ‘Omari asetäitja. Baradar vahistati veebruaris 2010 Pakistani Inter-Services Intelligence'i (ISI) ja Ameerika Ühendriikide Luure Keskagentuuri (CIA) agentide poolt Pakistani pinnal. Oktoobris 2018 lasti ta Ameerika Ühendriikide nõudmisel vabaks. Vabadusse saades on ta enda mõjukust Afganistani Talibani liikumises järk-järgult kasvatanud.
Elektridetonaator
pisi|130px|Hetkdetonaator ja lühiviit- või viittegevusega elektridetonaator Elektridetonaator on elektrisütikut sisaldav kapseldetonaator, mida kasutatakse lõhkelaengute initsieerimiseks elektrivoolu abil.
Elektridetonaator koosneb tavaliselt seda ümbritsevast detonaatori kestast, kaitsekapslist, juhtmetest (mis sisenevad kaitsekapsli kaudu detonaatorisse ja on kinnitatud hõõgsilla ehk süütepea külge), primaarlaengust ja sekundaarlaengust ning vajadusel ka viiteelemendist.
Elektridetonaatorite kasutamine on vajalik, kui soovitakse ühel ajal lõhata mitu lõhkelaengut.
Ambraki keel
Ambraki keel on Torricelli keelte palei harru aiku keelte hulka kuuluv keel, mida kõneldakse Paapua Uus-Guineas Sandauni provintsis Nuku ringkonnas. ISO 639-3 keelekood on aag.
2000. aasta Paapua Uus-Guinea rahvaloenduse järgi oli keele kõnelejaid 290.
Väike-käosulane
Väike-käosulane (Iduna caligata, ka Hippolais caligata) on roolindlaste sugukonda kuuluv linnuliik.
Levila
Väike-käosulane on Kesk-Aasia päritoluga liik. Tema levila on laienenud Euroopa idaossa. Ta on rändlind, talvitab peamiselt Indias.
Eestis
Väike-käosulase pesitsemine tõestati esmakordselt juunis 2002, mil soome linnuhuvilised leidsid Setumaal Obinitsa lähedal Veretinäs laulva väike-käosulase. Sama aasta juuli lõpuks leiti kaks poegi toitvat paari. Väike-käosulase esimesed isendid saabuvad Eestisse mai lõpul-juuni algul. Väike-käosulane on haruldase haudelinnuna levinud peaaegu vaid maa kaguosas, arvukust on hinnatud 5–20 paarile.
Välimus
Üldpikkus 11,5 cm. Väike-käosulane sarnaneb aed-roolinnuga. Sulestik on keha ülapoolel kollakasruuge või kahkjaspruun, alapoolel kreemjasvalge. Kehaküljed on pruunikama varjundiga.
Väike-käosulase iseloomulikud tunnused on 1) lühike hele kulmutriip, mida toob esile tumedam joon selle ülaservas; 2) äärmiste tüürsulgede kitsas valkjas välisserv; 3) pruunikasroosad, natuke tumedamate varvastega jalad (nende järgi on liik saanud ingliskeelse nime); 4) häälitsused ja laul. Kutsehüüd tžk on lühike ja järsk, meenutab kahe kivi kokkulöömist.
Väike-käosulase hoiatushüüd on trek-k. Ärevushüüd on vaikne tärin tserrrr. Laul on kiire ja sarnaneb pruunselg-põõsalinnu ja aed-põõsalinnu lauluga. Liiki ongi lihtsaim tuvastada laulu järgi.
Elupaik
Väike-käosulane asustab mitmesuguseid võsastikke ja sööte, millele on kasvanud paari meetri kõrgune tiheda alustaimestikuga hõre lehtvõsa.
Pesitsemine
pisi|Väike-käosulase munad Väike-käosulane rajab pesa maapinnale või maast mõnekümne sentimeetri kõrgusele taimevarte vahele. Kurnas on tavaliselt neli kuni kuus muna.
Leo Varadkar
pisi|Leo Varadkar (2020) Leo Eric Varadkar (sündinud 18. jaanuaril 1979 Dublinis) on Iirimaa arst ja poliitik. Ta oli 14. juunist 2017 kuni 27. juunini 2020 Iirimaa peaminister (taoiseach).
Ta sündis aastal 1979 Dublinis, Mumbaist pärit arstist isa Ashok Varadkari ja Dungarvanist Waterfordi krahvkonnast pärit ema Miriam Varadkari (neiuna Howell) pojana. Ta õppis Dublinis Trinity College'is alguses õigusteadust, kuid lõpetas kõrgkooli arstina.
2015. aastal Iirimaal toimunud samasooliste abielu referendumi käigus sai temast Iirimaa esimene avalikult geist valitsuse minister nind samuti esimene India juurtega minister. Pärast 38-aastase Varadkari valimist Iirimaa peaministriks sai temast riigi noorim ning esimene rahvusvähemuse taustaga peaminister. Ta on Iirimaa esimene ja maailma neljas avalikult LGBT valitsusjuht (järgnedes Jóhanna Sigurðardóttir'ile, Elio Di Rupo'le ja Xavier Bettel'ile).
Isiklik elu
2015. aastal andis Varadkar enda sünnipäeval intervjuu RTÉ raadiole, kus ta rääkis esimest korda avalikult geiks olemisest: "See ei ole midagi, mis mind määratleks. Ma ei ole üksnes india juurtega poliitik või arst-poliitik või gei-poliitik. See on lihtsalt osa sellest, kes ma olen. See ei defineeri mind. See on osa minust." Selle teatega sai temast Iirimaa esimene avalikult geist minister. Varadkar oli märkimisväärne samasooliste abielu referendumi toetaja.
BMW M57
Kirjeldus
M57 on vesijahutusega ja turboga ülelaetud kuuesilindriline mootor, millel on ühisanum (common rail) sissepritse. Paljud omadused ja tunnused on sarnased eelkäijale M51 ja tootmise jooksul modifitseeriti seda mootorit kaks korda. Esimese M57 ja TÜ (Technische Überarbeitung = tehniline uuendus) plokk ja plokikaas on tehtud sepistatud rauast, TÜ2 uuendusega mootoriplokk on tehtud alumiiniumist. Veel muudeti TÜ2 uuendusega põlemiskambri kuju.
Pihustusrõhk 2,5-liitrisel mootoril on 1350bar, kuid teised mudelid kasutavad 1600bar rõhku. Kütuse pihustamiseks on kasutusel magneetilise tööpõhimõttega pihustid. TÜ2 mootorid kasutavad teist tüüpi pihustit. Pihustussüsteem on toodetud Bosch poolt ja on juhitud Bosch DDE 5 mootoriaju poolt. M57 mootor kasutab üht Garrett GT2556V turbot koos vahejahutiga. M57 TÜ kasutab Garrett GT2260V turbot ja vahejahutit. M57D30TÜTOP kasutab BorgWarner KP39 turbiini kõrge rõhuga ja K26 turbiini madala rõhuga turboülelaadimiseks.
Mootori surveaste on vahemikus 16,5:1–18:1 ja võimsamad M57 mootorid, millel on rohkem kui üks turbo, on väiksema surveastmega. Iga silindri kohta on kaks sisse- ja väljalaskeklappi ning mootoril on kaks kettajamiga nukkvõlli. Mootori pöörete piiraja on seatud 4750 p/min.
Bourne'i identiteet (film 2002)
"Bourne'i identiteet" (originaalpealkirjaga "The Bourne Identity") on 2002. aasta põnevusfilm, mis põhineb Robert Ludlumi samanimelisel romaanil.
Filmile tehti 2004. aastal järg "Bourne'i ülemvõim" ja 2007. aastal "Bourne'i ultimaatum".
Süžee
Itaalia kalurid tõmbavad Vahemerest välja kuulihaavadega mehe (Matt Damon), kelle naha all on mikrokiip, mis näitab Zürichi panga hoiulaeka koodi. Mees ei mäleta teadvusele tulles oma õiget nimegi. Aga varsti hakkavad teda terroristid taga ajama ning ainus, kes tema tõelist identiteeti teab, on naine tema minevikust (Franka Potente).
Toitjakaotus
Toitjakaotus - ülalpidajaks olnud lapsevanema või abikaasa surm. Toitjakaotus on üks sotsiaalsetest riskidest ja sotsiaalse kaitse süsteemi funktsioon, mille eesmärgiks on sissetuleku tagamine ja rahaline või mitterahaline toetus varem ülalpidamist taganud pereliikme surma korral.
Sotsiaalse kaitse hüvitised toitjakaotuse riski korral võivad olla nii rahalised kui mitterahalised. Peamisteks hüvitisteks on toitjakaotuspension ja matusetoetus või matusekulude kompensatsioon.
Eestis on sotsiaalne kaitse toitjakaotuse riski korral tagatud põhiseadusega. Eesti Vabariigi põhiseaduse §28 kohaselt: ''Eesti kodanikul on õigus riigi abile vanaduse, töövõimetuse, toitjakaotuse ja puuduse korral. Abi liigid, ulatuse ning saamise tingimused ja korra sätestab seadus. Kui seadus ei sätesta teisiti, siis on see õigus võrdselt Eesti kodanikuga ka Eestis viibival välisriigi kodanikul ja kodakondsuseta isikul.'' Õiguse toitjakaotuspensionile sätestab riikliku pensionikindlustuse seadus.
Antrodiell
Antrodiell (Antrodiella) on klassi Agaricomycetes kuuluv kandseente perekond.
Messerschmitt M23
pisi|Messerschmitt M 23c Messerchmitt M 23 ehk BFW M.23 oli Saksamaa lennukikonstruktori Willy Messerschmitti loodud kahekohaline sport- ja õppelennuk, mida ehitati Baieri lennukitehases Bayerischen Flugzeugwerken.
Messerchmitt M 23 loodi võistluslennuki Messerschmitt M 19-e baasil, selle suurendatud variandina. Tervenisti puitkonstruktsiooniga M-23-sid ehitati lennukiehitusettevõttes Bayerische Flugzeugwerke AG. M 23 esmalend toimus 1929. aastal.
M on tuletatud Messeschmitt AG peakonstruktori Messerschmitti (26. juuni 1898 – 15. september 1978) nimest.
M 23 versioonid
pisi|Pildil Fritz Morzik 1930. aasta Euroopa ringlennu võitja [[Berliinis Tempelhofis juulis 1930 koos M.23c-ga]]
M 23 b
Saksamaa maa- ja lennuväe sõjaväelane, NSDAP asefüürer ja Hitleri erasekretär Rudolf Hess oli kirglik lennundushuviline.
1930. aasta juulis annetas NSDAP ajaleht Rahvavaatleja (Völkischer Beobachter) Rudolf Hessile väikelennuki. See kahekohaline monoplaan BFW (Bayerische Flugzeugwerke AG) M23b, registritunnus D-1920, tehasenumber 497, registreeriti Hessi nimele. Juba mais 1931 omandas Hess veel ühe lennuki BFW M23c (konstruktor Willy Messerschmitt), registritunnusga D-1890.
Kirjandus
Selles artiklis on kasutatud saksakeelset artiklit de:Messerschmitt M23 seisuga 22.10.2017.
Aste raamatukogu
Raamatukogu juhataja on Lea Raamat.
Bougouni cercle
Bougouni cercle on cercle Malis Sikasso piirkonnas. Halduskeskus on Bougouni. Ta jaguneb 26 vallaks.
Gabriel Zaid
Gabriel Zaid (sündinud 24. jaanuaril 1934 Monterreys) on Mehhiko kirjanik ja esseist.
Talle on rahvusvahelist populaarsust toonud teos "Los demasiados libros" (1972), mis on ilmunud rohkem kui kümnes keeles. Eesti keeles on see ilmunud Kätlin Kaldmaa tõlkes inglise keelest Loomingu Raamatukogu sarjas 2011. aastal (nr. 40) pealkirjaga "Liiga palju raamatuid".
Heilbronni Püha Kiliani kirik
Püha Kiliani kirik on 13.–16. sajandil ehitatud gooti kirik Heilbronnis. See on Heilbronni evangeelne luterlik peakirik, piiskopi kateedri asukoht, samuti kasutatakse seda regulaarselt kontserdipaigana. Kiriku sisustuses leidub tähelepanuväärseid keskaegseid kunstiteoseid.
Sisustus
Kiriku sisustuses on tähelepanuväärseim hilisgooti altariretaabel, mille loojaks on Hans Seyfer. Altari skulptuurid olid Teise maailmasõja ajal varjul Kochendorfi soolakaevanduse käikudes.
William E. Boeing
William Boeing sai tuntuks eelkõige kui lennukiehitusettevõtte Boeing asutaja.
Eduard Aarna
Eduard Aarna (enne nime eestistamist Eduard Akkermann; 3. mai 1909 Vana-Antsla vald – 22. mai 1996) oli eesti õpetaja, koolijuht ja kooridirigent.
Aarna õppis Võru Õpetajate Seminaris ja Tartu Ülikoolis filoloogiat.
Oli õpetaja Vana-Antsla Kaika algkoolis 1928–1930, Lusti algkoolis 1931–1934. Töötas alates 1935. aastast Kurenurme koolis direktorina ja alates 1. septembrist 1945 Antsla Keskkooli esimese direktorina, hiljem oli õppealajuhataja ja täitis teisi ülesandeid. Oli peaasjalikult eesti keele ja kirjanduse õpetaja.
Kirjutas esseesid, luuletusi jms tollastes ajalehtedes (Kolhoosi Elu, Töörahva Elu jt). Olnud Antsla meeskoori dirigent ja organiseerinud laulupidusid. Antslaga seotud kuni oma elu lõpuni. Maetud Antsla Metsakalmistule.
Audla raamatukogu
Audla raamatukogu oli raamatukogu Saare maakonnas Laimjala vallas Audla külas. Raamatukogu lõpetas tegevuse 1. jaanuarist 2008.
Juhan Karl Fischer
Juhan Karl Fischer (varem ka Johann Karl Fischer) (4. oktoober 1891 Karula mõis, Võrumaa – 9. detsember 1944 Helme vald, Valgamaa) oli Eesti sõjaväelane (kolonelleitnant, 1934).
Elukäik
Fischeri isa oli Karula mõisa rentnikuks. Lõpetas Ivanovo-Voznessenski reaalkooli kommertsharu 1910. aastal. 1911–1915 töötas Moskvas pangaametnikuna. Mobiliseeriti Vene väkke 7. septembril 1915 ja määrati teenistusse 55. tagavarapataljoni, kust aga juba 1. oktoobril 1915 saadeti Aleksandri Jalaväe Sõjakooli. Lõpetas selle sõjaaegse kursuse 1. veebruaril 1916 ning ülendati lipnikuks. Määrati teenistusse 202. tagavarapataljoni, kust ta juba 28. veebruaril saadeti edasi marsipolku. Teekond ei viinud siiski rindele, vaid Fischer määrati augustis 1916 Kiievi sõjaväeringkonna intendantuuri ja insenerivalitsuse adjutandiks. 1917. aasta jaanuaris saadeti ta sealt teenima VII armee kuulipildujate tagavararoodu, kust ta kuulipildujakoolituse läbimise järel määrati 164. Zakatalski jalaväepolgu 1. kuulipildujakomando nooremaks ohvitseriks ning ajutiseks komando ülemaks. Saadeti oma komandoga rindele. 1918. aasta märtsis vabastati sõjaväeteenistusest.
Eesti rahvaväkke astus 8. detsembril 1918 ning 12. detsembril asus teenima laiarööpmelisel soomusrongil nr. 2, kus ta määrati 2. kuulipildujate komandosse. 4. veebruaril 1919 sai selle komando ülema ajutiseks kohusetäitjaks, 1. märtsil 1919 määrati sama komando ülemaks. Osales sama soomusrongi koosseisus selle kõigis lahinguis kuni 1. oktoobrini 1919.
15. novembrist asus ta uuesti lennuroodu adjutandi kohuseid täitma. 18. mail 1921 määrati Fischer merilennurühma ülemaks. 1. juunil 1921 nimetati lennurood taas lennuväeks ning selle allüksused said salkadeks – maalennu ja merilennu salgaks. Merelennusalga ülemaks sai endise merelennurühma ülema kt alamkapten Fischer.
19. detsembril 1922 andis Fischer kõik teoreetilised eksamid hindele "rahuldav" ning 11. veebruaril 1923 ka kõik praktilised katsed lendurvaatleja kutse saamiseks. 24. veebruaril 1923 ülendati ta kapteniks ning kinnitati lendurvaatleja kutses. 13. juunil 1923 saadeti Fischer Poolasse Toruńi kooli lendurvaatlejate koolitusele. Fischer õppis seal laskeasjandust, lõpetas Toruńi kooli 8. aprillil 1924.
15. märtsil 1924 reorganiseeriti lennurood lennuväerügemendiks, sel puhul määrati maalennueskadrilli ülema kohusetäitjaks kapten Fischer, kes asus oma ülesandeid täitma alles Toruńi koolist tagasi tulles. 17. novembril 1924 kinnitati Fischer maalennu divisjoni ülemaks.
1. aprillil 1927 kästi major Fischeril võtta vastu lennurügemendi tehnikajaoskonna asjaajamine ning asuda juhtima lennubaasi formeerimist. Määrati samast päevast Lennubaasi ülema kohusetäitjaks. Kinnitati ülemaks 24. veebruaril 1929. 1. juulil 1930 lennurügement likvideeriti ning lennubaas sai iseseisvaks üksuseks. Sellega seoses formeeriti ümber ka üksuse koosseisud ning kasutati juhust, et Fischer oma kohalt vabastada. Uues üksuses kinnitati Fischer lennubaasi tehnikajaoskonna ülemaks.
27. maist 1931 määrati Fischer Üksiku Lennuväedivisjoni nr 2 ülema kohusetäitjaks. 24. veebruarist 1933 kinnitati ülemaks. 30. juunil 1939 andis ta 2. lennuväedivisjoni üle Evald Döringule ning alates 1. juulist 1939 arvati vanuse tõttu reservi.
Candy Crush Saga
Candy Crush Saga on mõistatusmäng, mille 12. aprillil 2012 andis välja videomänge tootev ettevõte King.
Candy Crush Saga on uuem versioon varasemast brauserimängust Candy Crush.
Algul oli mäng kättesaadav Facebookis, hiljem töötati välja versioonid ka iOS-ile, Androidile, Windows Phone'ile ja Windows 10-le.
Seda mängu peetakse üheks edukamaks freemiumi mudeli kasutuseks läbi aegade. Mängijad saavad küll mängu tasuta otsast lõpuni läbi mängida, kuid võivad raha eest saada täiustatud mängimisvõimalusi. Aastal 2014 mängis seda mängu üle 93 miljoni inimese, Kingi kasum oli siis üle 493 miljoni USA dollari.
Rägavere paemurd
thumb|Paljand karjääris Rägavere paemurd on endine paemurd Lääne-Viru maakonnas Rakvere linna piiril Vinni valla Piira külas.
Paemurrul esinev esinduslik paljand on arvele võetud ürglooduse objektina. Paljandit loetakse Rakvere lademe ja Rägavere kihistu stratotüübiks.
Aastal 1977 paljandus seal 3,5 meetri ulatuses Rakvere lademe paekivi. Veel aastal 1983 oli paljandi kõrgus peaaegu sama, end järgnenud on kiire kinnikasvamine. Tänapäevaks on suur osa paemurrust rohtu kasvanud ja selle seinad enamasti mattunud, ent stratotüüpsest paljandist on säilinud 1,9 meetri kõrgune ülemine osa.
247 eKr
247. aasta eKr ehk ab urbe condita DVII (507).
Aage (piiskop)
Aage (Oggi, Occo, Aagge, Ogge; 12. sajand) oli Slesvigi piiskop 1141–1145 ja 1161–1167. Poliitilistes tülides osalemise pärast pidi ta võitlema vastupiiskopiga ja Slesvigist lahkuma.
Pärast piiskop Rike siirdumist Roskilde piiskopiks 1138 valis toomkapiitel ja Slesvigi kogudus Aage tema järglaseks. Kuningas Erik III laskis samasse ametisse pühitseda oma kaplani, saksa päritolu Hermani, kellel oli teeneid läbirääkimistelt Roomaga. Herman nimetati Slesvigi piiskopiks peapiiskop Eskili kirjaga 8. augustist 1139. Slesvigis puhkesid rahutused ning Herman aeti minema, sest nii vaimulikud kui ka linnaelanikud eelistasid kohalikku inimest.
Varsti peeti läbirääkimised, mille tulemusel kuningas andis järele ning andis Hermanile teise ameti. Aastal 1141 kandis tiitlit juba Aage, sest 11. juulil 1141 oli ta Bremenis tunnistajaks peapiiskop Adalbero annetusele. Kuningas tahtis piiskopi koha kaotuse Hermanile korvata kinkekirjaga, millel seisab ka Aage kui tunnistaja nimi, kuid kiri on kuupäeva puudumise ja vormi tõttu kahtlane. See on ka ainuke Taani ürik, milles Aaget mainitakse.
Mõne aja pärast puhkes troonitüli Harald Kesja poja Olufiga ja nähtavasti oli Aage erinevalt oma peapiiskop Eskilist nende poolel, mistõttu ta pärast nende kaotust aeti maapakku Prantsusmaale ja Eskil pühitses uueks piiskopiks Esberni. Igatahes kuningas Valdemari kirjas 1158. aastast, millega asutati Vitskøli klooster, on piiskopina märgitud Esbern.
Hiljem rüüstas Slesvigi asevalitseja Esberni residentsi Gottorpi lossi; Esberni sugulased kaitsesid teda ja tapsid asevalitseja; Esbern läks kuninga viha kartes maapakku Saksimaa hertsogiriiki, kus ta 1161 suri. Valdemar I kutsus Aage tagasi ja määras ta uuesti piiskopiks.
Kui skisma lõppes, kutsus kuningas 1167 Eskili tagasi ning vastupaavsti toetanud piiskopid pidid lahkuma. Odense piiskop Livo ja Aage otsisid varjupaika Saksamaalt. Aage oli 1174 tunnistajaks ühele Bremeni peapiiskopi Baldewini kirjale ja 1180ndate alguses ühele peapiiskop Siegfriedi kirjale.
Flash (täpsustus)
Flash on mitme tähendusega nimi.
Tereza Rodshtein
pisi| Tereza Rodshtein (2011)
Tereza Rodshtein (sünninimi Tereza Olšarová; sündinud 16. mail 1991) on tšehhi maletaja, naiste suurmeister (2015).
Rodshtein on kahekordne Tšehhi naiste malemeister (2012, 2015). Ta on mänginud Tšehhi naiskonna koosseisus neljal naiste maleolümpial (2010–2016).
Ta on abielus malesuurmeister Maxim Rodshteiniga.
Stereopsidales
Stereopsidales on klassi Agaricomycetes kuuluv kandseente selts.
Inese Vaidere
Ta lõpetas aastal 1970 Jelgava 4. Keskkooli ja aastal 1975 Läti Riikliku Ülikooli majandusteaduskonna majandusküberneetika erialal. Aastatel 1978–1982 oli ta samas aspirantuuris, aastal 1983 kaitses ta väitekirjaga "Riiklik regionaalsete majandusstruktuuride monopoolne reguleerimine Saksa Föderatiivses Vabariigis" majanduskandidaadi kraadi. Aastal 1992 kaitses ta majandusdoktori kraadi.
Ta oli aastatel 1998–1999 Läti Vabariigi keskkonnaminister (Vilis Krištopansi valitsuses). Aastatel 1999–2000 oli ta Läti Vabariigi presidendi Vaira Vīķe-Freiberga nõunik. Aastatel 2001–2002 oli ta Riia aselinnapea. Aastatel 2002–2003 oli ta seimi liige.
Aastal 2004 valiti ta Euroopa Parlamendi liikmeks (Isamaale ja Vabadusele/LNNK nimekirjas), ta kuulus fraktsiooni Liit Rahvusriikide Euroopa Eest. Aastal 2009 valiti ta uuesti Euroopa Parlamendi liikmeks (erakonna Pilsoniskā savienība nimekirjas), ta kuulus fraktsiooni Euroopa Rahvapartei. 2014. aasta Euroopa Parlamendi valimistel saavutas ta Ühtsuse nimekirjas paremuselt viienda tulemuse (erakond Ühtsus saavutas Euroopa Parlamendi valimistel neli kohta), siis jäi ta Euroopa Parlamendi ridadest esialgu välja, kuid ta sai Valdis Dombrovskise asendusliikmeks, ta kuulub fraktsiooni Euroopa Rahvapartei.
Isiklikku
Ta oli abielus spordiajakirjanik Arturs Vaidersiga (1955–2016), neil sündis kaks tütart.
Tüümuse kitsus
Tüümuse kitsuse ehk tüümuse isthmuse (thymic isthmus) all peetakse harilikult silmas kahesagaralise tüümusega sündinud selgroogsetel loomadel tüümuse kihnuga kaetud tüümuse sagaraid ühendavat struktuuri, mida saab pidada ajutiseks struktuuriks kuna tüümuselundi vananedes asendub kitsus rasvkoega.
Osade tüümuse patoloogiliste seisundite korral võivad need haarata ka isthmust.
Kristoffer Ajer
pisi|Kristoffer Ajer 2018. aastal [[Celtic FC|Celticu särgis]] Kristoffer Vassbakk Ajer (sündinud 17. aprillil 1998 Rælingenis) on Norra jalgpallur, kes mängib keskkaitsja või kaitsva poolkaitsjana Inglismaa Premier League'i klubis Brentford ja Norra jalgpallikoondises.
2014. aastal debüteeris Ajer Norra kõrgliigas IK Starti ridades.
2016. aasta veebruaris sõlmis Ajer lepingu Šotimaa kõrgliiga klubiga Celtic. Hooaja 2016–17 teises pooles mängis ta Celticust laenul Šotimaa kõrgliiga klubis Kilmarnock. Alates hooajast 2017–18 on Ajer kuulunud Celticu põhikoosseisu. Aastatel 2018–2020 tuli ta Celticuga kolmel hooajal järjest Šotimaa meistriks. Hooaegadel 2018–19 ja 2020–21 valiti ta Šotimaa kõrgliiga hooaja sümboolsesse koosseisu.
2021. aasta juulis sõlmis ta viieaastase lepingu äsja Inglismaa kõrgliigasse tõusnud Brentfordiga.
Norra jalgpallikoondises tegi Ajer debüüdi 23. märtsil 2018 sõprusmängus Austraalia vastu.
Lääne-Põhjamaade Nõukogu
Lääne-Põhjamaade Nõukogu (taani Vestnordisk Råd, grööni Nunat Avannarliit Killiit Siunnersuisoqatigiiffiat, fääri Útnorðurráðið, islandi Vestnorræna ráðið) on Gröönimaa, Fääri saarte ja Islandi parlamentide ja valitsuste koostööorgan.
See asutati 1985. aastal Lääne-Põhjamaade Parlamentaarse Koostöönõukogu nime all, kuid 1997. aastal võeti kasutusele praegune nimi. Iga liikmesmaa parlament nimetab nõukokku kuus liiget, ning nõukogu tööd korraldab kolmeliikmeline presiidium. Iga-aastane üldkoosolek, mida korraldavad liikmesmaad rotatsiooni korras, on Lääne-Põhjamaade Nõukogu kõrgeim juhtimisorgan.
Lääne-Põhjamaade Nõukogu on Põhjamaade Nõukogust eraldiseisev organ, kuigi kõik esimese ühenduse liikmed kuuluvad ka teise.
Eesmärgid
Lääne-Põhjamaade Nõukogu peamised eesmärgid on Lääne-Põhjamaade (Põhja-Atlandi) huvide edendamine, Põhja-Atlandi loodusrikkuste ja kultuuri hoidmine, koostöö Põhjamaade Nõukoguga jms.
Nõukogu presidendid
Loendis on nõukogu presidendid alates selle asutamisest 1985. aastal.
Kadiolo cercle
Kadiolo cercle on cercle Malis Sikasso piirkonnas. Halduslikult jaguneb üheksaks vallaks: Diou vald, Dioumaténé vald, Fourou vald, Kadiolo vald, Kaï vald, Loulouni vald, Misséni vald, Nimbougou vald, Zégoua vald.
Eikla raamatukogu
Eikla raamatukogu on raamatukogu Saare maakonnas Saaremaa vallas Eikla külas. Saare Maakonna Keskraamatukogu haruraamatukogu.
Aasta parim ujuja
Aasta parim ujuja on Eesti aunimetus aasta parimatele ujujatele. Aasta parim mees- ning naisujuja tehakse teatavaks Eesti Ujumisliidu aasta galal.
Eikla raamatukogu
Raamatukogu juhataja on Marina Saukonen.
Pikksaare raudteejaam
Pikksaare raudteejaam (läti keeles Piksāri raudteejaam) oli raudteejaam Lätis Valmiera piirkonna Naukšēni valla Pikksaare (Piksāri) asulas. Raudteejaam jäi Valga–Ruhja–Pärnu raudteele, Valka raudteejaamast 28,7 kilomeetri kaugusele.
Jaam avati aastal 1897. See asus Lõuna-Ruhja kihelkonnas Piksāri poolmõisa lähistel Naukšēni mõisa maadel. Teise maailmasõja ajal alustasid sakslased sealse kitsarööpmelise raudtee rinde tarbeks laiarööpmeliseks ümber ehitamist, toona valmisid ka praegused jaamahooned. Need tööd jäid aga Punaarmee edasitungi tõttu pooleli ja pärast sõja lõppu need peatati. See tõi kaasa ka jaama sulgemise.
Ilja Šifman
Ilja Šoleimovitš Šifman [ilj'aa š'oleimovitš š'ifman] (vene keeles Илья Шолеймович Шифман; pseudonüüm Кораблёв Korabljov; 1. juuni 1930 Leningrad – 4. märts 1990 Leningrad) oli Nõukogude Liidu ajaloolane, antiigiuurija ja orientalist. Ajalooteaduste doktor (1973), NSV Liidu Teaduste Akadeemia orientalistika instituudi Leningradi osakonna vanem teaduslik töötaja, 1989–1990 (surmani) Leningradi Juudi Kultuuriseltsi esimees.
Asus 1948. aastal õppima Leningradi Riikliku Ülikooli (LRÜ) orientalistikateaduskonna assürioloogia ja hebraistika kateedrisse; seoses kateedri sulgemisega viidi 1950. aastal üle ajalooteaduskonna Vana-Kreeka ja Rooma ajaloo kateedrisse, mille lõpetas 1953. aastal kiitusega. Töötas seejärel ajalooõpetajana, müüjana raamatupoes Mir ja tõlgina. Aastatel 1959–1960 oli aspirant LRÜ ajalooteaduskonna Vana-Kreeka ja Rooma ajaloo kateedris. 1962. aastal kaitses NSV Liidu Teaduste Akadeemia arheoloogia instituudis kandidaadiväitekirja, mis käsitles Foiniikia kolonisatsiooni Vahemere lääneosas. 1972. aastal kaitses doktoriväitekirja ajaloo instituudis.
Alates 1961. aastast kuni surmani töötas NSV Liidu Teaduste Akadeemia orientalistika instituudi Leningradi osakonnas, ühendades selle tööga LRÜ ajalooteaduskonnas.
Martin Bristol
pisi|Martin Bristol 2021. aasta [[Arvamusfestivali teadusalal]] Martin Bristol (sündinud 21. juunil 1981) on Tartu Ülikooli Viljandi Kultuuriakadeemia ettevõtluse konsultant, ettevõtja, Esna galerii asutaja ja puusepp.
Kaali raamatukogu
Kaali raamatukogu on raamatukogu Saare maakonnas Saaremaa vallas Kaali külas. Saare Maakonna Keskraamatukogu haruraamatukogu.
Raamatukogu juhataja on Tiina Süld.
Jaan Alver
Jaan Alver on kahe tuntud eesti inimese nimi:
Stereopsidaceae
Stereopsidaceae on klassi Agaricomycetes kuuluv kandseente sugukond.
Five-card stud
Five-card stud on stud poker ' i variantidest varaseim ning selle juured ulatuvad Ameerika Ühendriikide kodusõja aegadesse, kuid tänapäeval mängitakse seda palju vähem kui teisi populaarseid pokkerivariante – seda on näha ka sellest, et seda pokkerivarianti ei mängita ka pokkeri maailmameistrivõistlustel (WSOP). See on ikkagi populaarne mäng teatud maailmaosades, eriti Soomes, kus sellest on kasutusel oma five-card stud ' i variant, mida tuntakse nime all sököna (tuntakse ka kui Canadian stud või Scandinavian stud). Sõna "sökö" kasutatakse Soomes ka tšekkimise korral ("I check" = "minä sökötän").
Allpool olev kirjeldus oletab, et te olete kursis pokkeri üldise käigu ning kombinatsioonide tugevusjärjestusega (nii high kui ka low variatsioonidega). Kirjeldus ei tee ka ühtki oletust selle kohta, millist panustamise struktuuri kasutatakse. Five-card stud ' i mängitakse mõnikord no limit ' i ja pot limit ' ina kuigi fixed limit ' i ja spread limit ' i mänguvariandid on samuti tavalised (hilisemates panustamisringides kasutatakse kõrgemaid limiite). Tavaliselt kasutatakse väikest algpanust (ante) ning bring-in ' it.
Mängu käik
Mäng alguses jagatakse igale mängus osalejale üks kaart pildipool allapoole (kinnine kaart) ning peale seda üks kaart pildipool ülespidi (avatud kaart) alustades jagajast vasakul käel olevast mängijast ning jagades kaarte ükshaaval. Kui mängitakse bring-in panusega, alustab panustamist see mängija, kellel on avatud kaartidest kõige madalam kaart. Sellele järgneb tavapärane panustamise protseduur. Kui kahel (või enamal) mängijal on sarnased madalaimad kaardid võetakse appi bridži mastide järjestus, selgitamaks välja esimest panustajat. Juhul kui bring-in panust ei kasutata, alustab esimest panustamisringi mängija, kellel on kõige tugevam avatud kaart ning ta võib ka checkkida. Sellisel juhul ei tohiks mastide järjestust sarnaste kaartide puhul kasutada; kui kahel või enamal mängijal on sarnane suurim avatud kaart alustab panustamist vasakult esimene mängija (jagajast lugedes).
Pärast esimest panustamisringi jagatakse igale mängijale veel üks avatud kaart (peale põletatud kaarti, alustades jagajast vasakult esimesest mängijast nii nagu ka kõigil järgnevatel ringidel). Nüüd alustab panustamist see mängija, kelle avatud kaartides saab moodustada kõrgeima kombinatsiooni või on tal lihtsalt kõige tugevamad avatud kaardid (kuna avatud on alla viie kaardi, tähendab see seda, et selliseid kombinatsioone nagu "rida", "mast" või "maja" ei ole veel võimalik saada). Selle ja järgnevate panustamisringide jooksul on sellel mängijal, kes esimesena tegutseb, õigus checkkida või panustada kuni kehtestatud limiidi ulatuses. Teisele panustamisringile järgneb kolmanda avatud kaardi jagamine ning kolmas panustamisring, kusjuures alustatakse taas sellest mängijast kelle avatud kaartidest saab moodustada kõrgeima kombinatsiooni või on tal kõrgeim kaart (seega võib igal ringil esimene panustaja vahetuda). Neljas avatud kaart ja sellele järgnev panustamisring ja peale seda toimub avamine (showdown), kui selleks on vajadus (tavaliselt mitte, sest enamus five-card stud jaotusi lõpeb sellega, et keegi panustab ning keegi ei ''call ' i tema panust riveril).
Näide
Oletame, et mängus osalevad neli mängijat: Alice, kes jagab; Bob, kes istub jagaja vasakul käel; Carol temast vasakul; David Carolist vasakul. Alice jagab igale mängijale ühe kinnise kaardi ning peale seda ühe avatud kaardi, alustades Bobist ning lõpetades endaga. Bobile jagatakse avatuna 4♠, Carolile Q♦, Davidile 4♦ ja Alice'ile 9♣. Kuna nad olid eelnevalt kokku leppinud mängida $1 bring-in panusega, peab David selle panuse tegema (tema 4♦ on nõrgem kui Bobi 4♠ kuna kasutatakse bridzhi mastide tugevusjärjestust). Tal on võimalus alustada panustamist ka kõrgemalt, kui vaid bring-in panusega, kuid ta valib siiski viimase variandi ning panustab vaid bring-in panuse ulatuses ehk $1. Juhul kui keegi on teinud panuse ei saa järgnevad mängijad enam checkkida. Alice otsustab callida. Bob foldib, lükates oma avatud kaardi ümber ja seejärel maha visatud kaartide jaoks mõeldud alale laual (muck). Carol tõstab panuse $3 dollarini. David foldib (kaotades oma bring-in panuse) ning Alice callib.
Kolmas "tänav"
Alice jagab nüüd teise avatud kaardi neile mängijaile, kes veel jaotuses osalevad: Carol saab J♣ ja Alice Q♥. Alice'i kaks avatud kaarti ei anna paari, vaid ainult "Q-9 high" kombinatsiooni ning Carolil on "Q-J high". Seega on Carol'i kord panustada. Ta checkib ning sama teeb ka Alice ning sellega on panustamisring lõppenud
Neljas "tänav"
Jagatakse veel üks avatud kaart: Carol saab 3♥ ja Alice Q♣. Alice'il on nüüd avatud kaartidest moodustunud emandate paar ja Carolil ei ole veel paari ning seega alustab panustamist Alice. Ta panustab $5 ning Carol callib.
River
Mängijaile jagatakse viimane avatud kaart: Carol saab A♦ ning Alice 4♥. Carolil ei ole avatud kaartidest ikka veel paari, mis annab Alice'ile kellel on avatud kaartidest emandate paar, õiguse esimesena panustada. Alice panustab $5 ning Carol tõstab tema panust $10-le dollarile. Alice callib ning nüüd toimub kaartide avamine – mõlemad mängijad võrdlevad oma kombinatsioone. Kuna Carol oli viimane panustav/reisiv mängija peab tema oma kaardid esimesena avama – selleks peab ta oma kinnise kaardi ümber pöörama. Selleks on A♣ – mis annab talle ässade paari. Kuna Alice callis ei pea tema oma kaarte näitama juhul kui tema kombinatsioon oli nõrgem kui Caroli oma ning seega võidab Carol $22 panga.
Populaarsus
Alates oma populaarsuse tipust Ameerika Ühendriikide kodusõja aegu on see mäng tasapisi unustuse hõlma vajumas. Sellest hoolimata on palju pokkerisõpru, kellele see mäng siiani põnevust pakub.
Suurturniirid
Five-card stud oli üks eelturniiride mängudest pokkeri maailmameistri võistlustel (World Series of Poker) 1971, 1972, 1973 ja 1974. Kõik need neli turniiri võitis Bill Boyd (ta võitis nende nelja turniiriga kokku $80000) – ainus WSOP meistritiitel, mille ta iial võitis. Seoses Five-card stud pokkeri langeva populaarsusega jäeti see mäng 1975. aastal kavast välja ning on sellest ajast alates WSOP kavadest välja jäänud. Kuigi Five-card studi ei ole suurturniiridel mängitud alates 70-ndatest on teda siiski aeg-ajalt pakutud 1990-ndatel Euroopas ja Põhja-Ameerikas. Eestis on selles mängu formaadis peetud ka meistrivõistlusi.
Rahamängud
Five-card studi mängiti vaid väikeste panustega kodumängudes ning vähestes kasiinodes, kuni seda hakati pakkuma mõnedes internetipokkeri tubades.
Popkultuuris
Norman Jewisoni 1965. aastal lavastunud filmis "The Cincinnati Kid" mängisid filmi peategelased, "the Kid" (Steve McQueen) ja "the Man" (Edward G. Robinson) üks-ühe vastu just Five card stud mängu. Pokkerikriitikute hulgas on olnud palju vaidlusi viimase jaotuse võimalikkuse kohta üks-ühe vastu Five card stud mängus. Üsna hiljuti oli Star Trek sarjas: The Next Generation osas on näha meeskonda mõni kord five-card stud pokkerit mängimas.
Variandid
Traditsionaalne five-card stud mängus kasutatakse ühte kinnist ja nelja avatud kaarti, mis teeb jaotuse tugevuse arvestamise lihtsaks isegi algajale pokkerimängijale. Mängija "kä" tugevuse läbinähtavus vähendab suuresti ebakindlust vastase "käe" tugevuse kohta mida tuleb tihti ette populaarsemates mängudes nagu näiteks Texas hold 'em, Omaha hold 'em ja Seven-card stud. Selleks, et seda ebakindlust suurendada on kasutusel erinevad mängu variandid milles on suurendatud kinniste kaartide arvu, lisatud "high"/"low" split, mängitakse "pooliku" pakiga, lisatud erireeglitega panustamisring, võimaldades mängijal ise valida millist kaarti avada või luues täiesti uusi ja huvitavaid "käte" tugevusjärjestusi.
Canadian Stud / Scandinavian Stud / Sökö
See Five-card stud variant on peaaegu identne traditsionaalsele formaadile – ainus erinevus on see, et mängus on lisaks tavapärastele kombinatsioonidele veel nelja kaardi rida ja nelja kaardi mast mis on tugevamad kui paar kuid nõrgemad kui kaks paari. Nelja kaardi mast on tugevam kui nelja kaardi rida. Seda varianti mängitakse ka Eestis (on mängitud nii turniiridel, rahamängu laudadel kui ka kodumängudes).
Two Down, Three up/2-3
Selmet jagada mängijaile üks kinnine ning üks avatud kaart jagatakse selles variandis mängijaile kaks kinnist kaarti. Kõik järgnevad kaardid jagatakse avatuna, mis seletab ka mängu üsnagi lihtsa nime.
Three Down, Two Up/3-2
Selmet jagada mängijaile üks kinnine ning üks avatud kaart, jagatakse selles variandis mängijaile kolm kinnist kaarti. Järgnevad kaks kaarti jagatakse avatult. Kuna alguses jagati mängijaile suurem kogus kinniseid kaarte on sellel variandil vaid kolm panustamisringi ja seepärast on seda parim mängida no limit või pot limit panustamisstruktuuri kasutades. Mängu nimi on taas suhteliselt lihtsalt seostatav jagatavate kaartide arvuga.
One Down, Three Up, One Down/1-3-1
See variant erineb tavalisest five-card stud mängust vaid selle poolest, kuidas jagatakse viimane ehk river kaart. Selle asemel, et jagada see avatuna, on selles variandis kombeks see kaart kinnisena jagada nagu esimene kinnine kaart. Nimi on taas lihtne tuletis sellest, kuidas "käsi" välja näeb peale seda kui panustamisringid on lõppenud.
Mexican stud/Stud Loco/Mexican poker
Mehhiko stud pokker on selline pokkeri variant milles mängija valib ise milliseid kaarte avada ja millised kinnisena hoida. Igale mängijale jagatakse kaks kaarti (nagu tavalises Five-card studis) pildipool allapoole ning peale kolmeni lugemist avab iga mängija neist kahest enda poolt valitud ühe kaardi. Kuna mängija saab iga ringi jooksul ühe kaardi on tal vaja iga ringi jooksul üks kinnistest kaartidest avada kusjuures seda tehakse samamoodi, kõik koos peale kolmeni lugemist. Peale riveris viimase kaardi avamist on "käsi" sarnane tavalisele Five-card stud "käele" – üks kinnine ning neli avatud kaarti. Mõnikord kasutatakse "poolikut" pakki. Mehhiko stud on samuti üks Seven-card stud variantidest kusjuures kasutatakse samu "ise avamise" reegleid (roll your own rules).
Shifting sands
Mehhiko stud pokkerist erineb see variant vaid selle poolest, et mängija kinnine kaart ning kõik samast mastist kaardid loetakse "wildiks" kuid vaid sellel mängijal.
Telesina/Teresina
Telesinat, mis pärineb Sanremost, on tihti kirjeldatud kui üht Five-card stud varianti – samas on selle näol tegemist rohkem stud pokkeri ning ühiste kaartidega pokkeri hübriidiga. Esimesed neli panustamisringi on Five-card studiga sarnased: mängijad saavad kaks kaarti (üks kinniselt, teine avatuna) ning seejärel ükshaaval kolm avatud kaarti kusjuures jaotuste vahele jäävad panustamisringid. Samas on mängule lisatud viimane ring kus lauale jagatakse üks ühine kaart (community card). Teine suurem erinevus on selles, et mängus kasutatakse "poolikut" pakki kuna sellest on eemaldatud kõik kaardid 2-st 7-ni. Selle tulemusena mängitakse mängu tihti shorthanded variandina – tavaliselt 6 mängijat laua kohta. Samuti tuleb ära märkida, et Telesinas on "mastid" tugevamad kui "majad".
Crocodile stud
Selle asemel, et jagada mängijaile üks kinnine ning üks avatud kaart, jagatakse Crocodile stud variandis mängijaile kaks kinnist ning üks lahtine kaare enne kui panustamine algab. Mängijal on lubatud kasutada ühte neist kahest kinnisest kaardist oma lõpliku kombinatsiooni moodustamiseks.
BMW M51
BMW M51 on 6-silindriline reasasetusega diiselmootor, mida toodeti Austrias Steyris asuvas BMW tehases. Selle eelkäijaks oli BMW M21 ja järeltulijaks oli BMW M57.
Kirjeldus
Tegu on vedelikjahutusega turbolaaduriga 6-silindrilise ridamootoriga, mille töömaht on 2,5 liitrit ning surveaste on 22,0:1. Mootoriplokk on valmistatud malmist ning sellel on 2 klappi silindri kohta (kokku 12 klappi). Klapiajamis on kasutusel üks ülanukkvõll (SOHC), mida ajab ringi kettajam ning erinevalt M21-st, on M51 varustatud juba hüdrotõukuritega.
Mõningad mootoriversioonid olid varustatud lisaks turbole ka vahejahutiga ning nende versioonide tähistamiseks kasutas BMW markeeringut tds (ilma vahejahutita mudelite tähiseks oli td).
Kasutus
Kasutusel oli see mootor 1991-2000 mudelitel BMW E36, E34, E39 ja E38 ning lisaks kasutasid sama BMW mootorit ka Opel Omega (1995-2001) ja Land Rover Range Rover (1995-2001).
Krista Ojasaar
pisi|Krista Ojasaar 2021. aasta Arvamusfestivali teadusalal Krista Ojasaar (sündinud 22. novembril 1975) on eesti luuletaja, Tartu Ülikool kirjanduse ja kultuuri doktorant ning Eesti Kirjandusmuuseumi personalijuht.
Ojasaar kuulub Eesti Kirjanduse Seltsi, Eesti Kirjanike Liitu, Õpetatud Eesti Seltsi ja Eesti PEN-klubisse. Tema uuringusuunad on kultuuriuuringud, üldine ja võrdlev kirjandusteadus, kirjanduskriitika, kirjandusteooria.
Tunnustus
2005 – Tartu Kultuuri Kandja aunimetus produtsendi kategoorias 2004
Tuletõkkesektsioon
Tuletõkkesektsioon on hoone osa, mis koosneb ühest või mitmest erinevast ruumist või korrusest mis on ehitatud nii, et tulekahju ühes sektsioonis moodustaks võimalikult vähe ohtu hoonele, inimestele, varale ja keskkonnale ning kahju piirduks selle tuletõkkesektsiooniga, milles tulekahju alguse sai.
Tuletõkkesektsioon moodustatakse seintest, põrandatest ja lagedest. Sealhulgas vahelagedest, katuslagedest, ripplagedest, ustest, akendest, tuletõkkeklappidest, läbiviigu tihenditest ja teistest hoone osadest.
Tuletõkkesektsioone on väga erinevaid — alates ruume ja majaosi eraldavatest kuni läbi korruste ulatuvate sektsioonideni. Normid, millele tuletõkkesektsioon peab vastama sätestab seadus, mis tavaliselt lähtub just nimelt ruumide ja hoone kasutusotstarbest.
10 aastat taastatud Kaitseväge
"10 aastat taastatud Kaitseväge" oli aastatel 2001–2004 Eesti Kaitseväe välja antav mälestusmedal inimestele, kellel oli tähelepanuväärseid teeneid Eesti Kaitseväe taasloomisel. Medal asutati 2001. aastal, kui Eesti Kaitsevägi tähistas oma taastamise 10. aastapäeva.
Medali autor oli metallikunstnik Ene Walter.
Njurgun Bootur (ooper)
Njurgun Bootur (jakuudi keeles Ньургун Боотур; vene keeles Нюргун Боотур) on jakuudi ooper samanimelisest olongho tegelasest, jakuudi esimene rahvuslik ooper.
Muusikalise ja folkloorse alusmaterjali ooperile esitas olonghode pajataja Ustin Nohsorov. Ooperi libreto kirjutas Suorun Omolloon. Ooperi sünnile aitas konsultandina kaasa rahvalaulik Sergei Zverev.
Kaitseväe peastaabi teeneterist
Kaitseväe peastaabi teeneterist on Eesti Kaitseväe välja antav teeneterist inimestele, kellel oli tähelepanuväärseid teeneid Eesti Kaitseväe peastaabiga seonduvalt.
Elektrisütik
pisi|150px|Elektridetonaatori ehitus. Elektrisütik ehk elektrisüütur on elektrivoolu tuleimpulsiks muutev elektridetonaatori osa.
Süüturit läbiv elektrivool kuumutab hõõgniiti, mis süütab seda ümbritseva süütepea ning edasi levib impulss juba kas primaarlaengule või viiteelemendile ja sealt primaarlaengule.
Kaarma raamatukogu
Kaarma raamatukogu on raamatukogu Saare maakonnas Saaremaa vallas Nõmme külas. Saare Maakonna Keskraamatukogu haruraamatukogu.
Raamatukogu juhataja on Marina Saukonen.
Küttesüsteemi ekspertiis
Eksperthinnang küttesüsteemile (küttesüsteemi ekspertiis) tehakse tahkekütusel (nt puuhalud, puitbrikett, pelletid, kivisüsi) töötavate küttesüsteemide kohta (ahi, kamin, pliit, keris, katel vms) eesmärgiga selgitada välja küttesüsteemi seisukord ja anda hinnang selle tuleohutusnõuetele vastavuse kohta.
Stefan Matteau
Stefan Matteau (sündinud 23. veebruaril 1994 Chicagos) on USA jäähokimängija, kes mängib Saksamaa kõrgliigaklubis ERC Ingolstadt ründajana vasakäärel.
2012. aastal valis New Jersey Devils ta NHL-i draft'is 29. valikuna. Enne seda mängis ta USA noorteliigas. Devilsiga sõlmis ta lepingu 2012. aasta mais. NHL-is debüteeris ta 19. jaanuaril 2013 mängus New York Islandersi vastu. Esimese värava lõi ta NHL-is sama aasta 9. veebruaril mängus Pittsburgh Penguinsi vastu. Järgmisel kahel hooajal mängis ta põhiliselt American Hockey League'is (AHL) New Jersey Devilsi tütarklubis Albany Devils.
2016. aasta veebruaris kaubeldi Matteau Devante Smith-Pelly vastu New Jersey Devilsist Montreal Canadiensi. 2017. aasta juulis sõlmis ta lepingu NHL-is esimest hooaega alustava klubiga Vegas Golden Knights. Golden Knightsis sai ta kirja kaheksa mängu, ülejäänud ajal mängis ta AHL-i klubis Chicago Wolves.
2019. aasta augustis sõlmis ta lepingu AHL-i klubiga Cleveland Monsters. Sealt kaudu jõudis Matteau tagasi NHL-i, kui sõlmis 2020. aasta veebruaris kaheaastase lepingu Columbus Blue Jacketsiga. 20. veebruaril 2020 lõi ta mängus Philadelphia Flyersi vastu oma esimese värava NHL-is pärast enam kui nelja aastat.
2021. aasta juulis sõlmis ta üheaastase lepingu Colorado Avalanche'iga. Avalanche'i meeskonnas debüteeris ta 16. oktoobril 2021 mängus St. Louis Bluesi vastu, kuid sai selles mängus kohe vigastada. Ta jäi jäähokist mitmeks kuuks kõrvale. Hooaja lõpus mängis ta AHL-is Avalanche'i tütarklubis Colorado Eagles.
2022. aasta juulis sõlmis ta kaheaastase lepingu Rootsi kõrgliigaklubiga Linköping HC. Rootsi kõrgliigas suutis ta aga 16 mänguga saada kirja vaid ühe väravasöödu, mistõttu lahkus ta juba samal aastal klubist ja liitus 2022. aasta novembris Ingolstadtiga.
Küttesüsteemi ekspertiis
Eksperthinnangu koostamise aluseks on Eesti Standard EVS 812-3:2018 „Ehitiste tuleohutus. Osa 3: Küttesüsteemid“ (või ehitamise ajal kehtinud selle standardi redaktsioon), päästeameti juhend „Küttesüsteemide tuleohutus“ ning selle olemasolul kinnitatud ehitusprojekt.
Stefan Matteau
Tema isa Stéphane Matteau mängis NHL-is üle 800 mängu. Ka Stefani õde Alyson on jäähokimängija.
Ada-klassi korvett
pisi|Burgazada (F-513) 2020. aastal
Ada-klassi korvett on Türgis toodetud korvettide seeria.
Ben Carson
Benjamin Solomon Carson (sündinud 18. septembril 1951 Detroitis) on Ameerika Ühendriikide poliitik ja neurokirurg, kellel õnnestus esimesena kirurgiliselt lahutada kaelast ühendatud Siiami kaksikud. Ta oli 2017. aasta 2. märtsist 2021. aasta 20. jaanuarini 17. Ameerika Ühendriikide elamumajanduse ja linnaplaneerimise minister (ainsa mustanahalise ministrina) Donald Trumpi valitsuses.
Carson sündis 1951. aastal Detroitis. Tema vanemad lahutasid abielu, kui Ben oli kaheksa-aastane. Ta lõpetas Yale'i Ülikooli psühholoogiateaduskonna ja seejärel Michigani Ülikooli arstiteaduskonna.
Ta kandideeris 2016. aasta vabariikliku partei presidendikandidaadi valimistel, kuid loobus hiljem oma kandidatuurist ja avaldas toetust Donald Trumpile.
Isiklikku
Carson on abielus ja tal on kolm poega. Usutunnistuselt on Carson ja tema perekond seitsmenda päeva adventistid.
Tšetšeenikeelne Vikipeedia
pisi|150px|Logo Tšetšeenikeelne Vikipeedia (tšetšeeni keeles Нохчийн Википеди) on Vikipeedia tšetšeenikeelne versioon, mis loodi 28. veebruaril 2005.
Tšetšeenikeelne Vikipeedia on artiklite arvult. kohal. Selles on artiklit, kuid keeleversiooni arengutaset iseloomustav parameeter "sügavus" on madal:  (näiteks eestikeelses versioonis on see  ja ingliskeelses koguni ). Kokku on lehekülgi.
pisi|190px|left|Tšetšeenikeelse Vikipeedia administraator [[Said Missarbijev esinemas Moskvas toimunud vikikonverentsil (2017)]]
Suurem osa (86%) artiklitest on bottide loodud. Üle 400 000 artikli on asulatest, peamiselt Venemaa ja Kasahstani asulatest.
Seal on registreeritud kasutajat (kellest aktiivseid on ) ja  administraatorit.
Stipulatsioon
Stipulatsioon (ld stipulatio) oli Vana-Rooma õiguses kasutatav verbaalne leping, mis seisnes suulises lubaduses täita teatav kohustus.
Sõlmimine
Stipulatsioon sõlmiti kreeditori (creditor) ehk võlausaldaja ja deebitori (debitor) ehk võlgniku vahel. Verbaalsete lepingute puhul lasi üks pool endale lubaduse anda ja teine pool lubas seda. Leping oli sõlmitud, kui kreeditor küsis deebitorilt küsimuse ning deebitor vastas nõutavate sõnadega. Näiteks küsis kreeditor deebitorilt "Kas lubad?" ning deebitor oli kohustatud vastama "Luban". Või kreeditor küsis "Kas teed?" ning deebitor vastas "Teen". Vanimal ajal olid taolised vorminõuded väga ranged, kuid hiljem võis stipulatsiooni sõlmida ükskõik milliste sõnadega, sealjuures võis seda teha ka mõnes muus keeles. Lisaks ei olnud oluline, et lepingu osapooled räägiksid sama keelt, vaid oli tähtis, et esitatud küsimusele vastati õigesti.
Tähtsus
Stipulatsioon oli Vana-Roomas oluline, sest stipulatsiooni teel fikseeriti mitmesuguseid pooltevahelisi kokkuleppeid. Võlausaldajale oli stipulatsioon kasulik leping, sest võlgnik oli kohustatud täpselt kinni pidama sellest, mida ta võlausaldajale lubas, hiljem ei olnud lubaduse sisus võimalik muudatusi teha.
Leppetrahv
Stipulatsiooni teel oli võimalik kokku leppida eri tehingutes, nt leppetrahvis (stipulatio poenae). Leppetrahv Vana-Rooma õiguses oli samuti verbaalne leping, mille kohaselt poolte kokkuleppe tulemusena kohustus üks pool teisele poolele maksma teatud trahvisumma mingi teo sooritamise või mittesooritamise korral või ka, kui kohustus oli mittetäidetud või mitteõigeaegselt täidetud. Väga oluline leppetrahvi funktsioon oli survestada võlgnikku kohustust tasuma nii, et see ei muutuks võlgnevuseks ja oleks seega õigeaegselt tasutud. Lisaks oli leppetrahv ainus võimalus, kuidas tagada mittevaraline huvi mingi konkreetse eseme või tegevuse vastu.